**Szám:** 1-5/2014. 14. sz. napirendi pont anyaga

**Előterjesztés**

Zalaszentgrót Város Önkormányzata Képviselő-testületének

2014. március 27-i rendes ülésére

**Tárgy:** Katalin lakótelep szennyvíz –és csapadékvíz elvezetése

**Tisztelt Képviselő-testület!**

Zalaszentgrót, Katalin lakótelep szennyvíz – és csapadékvíz rendszere az Önkormányzat tulajdonában van. A vezetékek az 1970-es években épültek, azóta nem történt jelentős felújítás, csak időnként helyi javítások.

Az utóbbi időben nagyon sok lakossági panasz érkezett a Hivatalba, főleg a szennyvízrendszerre. A problémák megoldása miatt elvégeztettük a Sárvár-Pannon-Víz Kft-vel a teljes szennyvízvezeték rendszer csatornamosatását, majd a csatornakamerás vizsgálatát.

A vizsgálat eredménye lesújtó volt. A jelenlegi csatorna-hálózat 20 cm átmérőjű beton csőből épült, befogadója a Május 1. és Batthyány utcai gravitációs szennyvízcsatorna. A kamerás felvételekből megállapítható, hogy a rendszer elöregedett, több helyen gyökérbenövések (néhol 90%-os) akadályozzák a lefolyást, vízbetörés észlelhető, egyes szakaszokon megsüllyedt, kontraeséses a csatorna. A vezetékek elzsírosodtak. A Május 1. utcai gerinccsatornában szennyvíz visszaduzzasztás észlelhető. Az aknák fala kitöréses.

A jelenlegi csapadékcsatorna –hálózaton az aknák, víznyelők több helyen felteltek, műszaki állapotuk nem megfelelő, jelenleg nem képes a területre hulló csapadékvizek levezetésére, A Május 1. utca déli oldalán lévő árok feliszapolódott, a lakótelepről érkező csapadékcsatorna a csatlakozásnál földdel feltelt.

A fentiek miatt elengedhetetlen a rendszer rekonstrukciója, melyet KEOP-os pályázatból nem tudtunk megvalósítani a pályázati feltételek miatt.

A lakótelep szennyvíz – és csapadékvíz-elvezetés engedélyes terveit a FORSZ Mérnöki Iroda Kft. (8900 Zalaegerszeg, Kölcsey u. 11/A) készíti el.

A tervezési feladat részei:

* tervezési terület geodéziai felmérése
* tervezési térkép előállítása
* szennyvíz-elvezetés tervezése ( ~ 500 fm)
* csapadékvíz-elvezetés hidraulikai vizsgálata, tervezése, továbbá vízjogi engedélyezésre történő benyújtása
* forgalomtechnikai terv készítése
* belső közlekedési és parkolási javaslat (vázlat)
* egyeztetések elvégzése közmű üzemeltetőkkel
* hozzájárulások beszerzése

Az új szennyvízcsatornát DN200/KG-PVC csőből tervezték többnyire új nyomvonalon, a szennyvíz bekötéseket csőre kötéssel, vagy aknára csatlakozva.

A meglévő, felhagyásra kerülő szennyvízhálózatot el kell bontani illetve kiinjektálni, ahol a kivitelezés nem a felhagyott csatornahálózat nyomvonalán történik.

A csapadékvíz elvezetésre zárt rendszer épül új nyomvonalon. A területen keletkező csapadékvizek befogadója a Batthyány utca keleti oldalában üzemelő 40-50 cm átmérőjű beton csapadékcsatorna, mely a Nádas-patakba vezeti a csapadékvizet.

A meglévő, felhagyásra kerülő csapadékvíz-hálózatot el kell bontani illetve kiinjektálni, ahol a kivitelezés nem a felhagyott hálózat nyomvonalán történik.

A csapadékvíz-elvezetés vízjogi létesítési engedélyezése folyamatban van.

Az Aquazala Kft. vállalja a beruházás szakfelügyeletének biztosítását, jogszabályban meghatározott jogosultsággal rendelkező beruházás lebonyolító bevonásával a kivitelezésre vonatkozó ajánlati feltételek és ajánlati felhívás elkészítését, az ajánlatadók kérdéseinek megválaszolását, a beruházásra irányuló közbeszerzési eljárás lebonyolítását, a szerződések előkészítését, az építési munkaterület átadását kivitelező részére, valamint a tervező, a kivitelező és a műszaki ellenőr tevékenységének összehangolását.

Az építőipari kivitelezésről szóló 191/2009 (IX.15.) Korm. rendelet 16. § 1 bekezdés b) pontja szerint kötelező műszaki ellenőrt megbízni a külön jogszabály szerint építési engedélyhez kötött tevékenység esetén, ha az építési beruházás a Kbt. hatálya alá tartozik.

A műszaki ellenőrzésre három vállalkozótól kértünk árajánlatot.

Az ajánlatok a következők:

 HYDRO-ÉP Kft. 9700 Szombathely, Vépi u. 11. 550.000,- Ft + ÁFA

HORVÁRH-BER Kft. 9700 Szombathely, Kálvária u. 17. 620.000,- Ft + ÁFA

  AQUA DROP Kft. 9730 Kőszeg, Szabóhegyi út 24. 600.000,.Ft + ÁFA

Az ajánlati összeg alapján a műszaki ellenőri feladatok elvégzésével a HYDRO-ÉP Kft.-t (9700 Szombathely, Vépi u. 11.) javasoljuk megbízni.

**A kivitelezés és egyéb tevékenységek várható költségei bruttó áron:**

A kivitelezői előzetes költségbecslés, a rendelkezésre álló engedélyes terveket és műszaki tartalmat figyelembe véve **38.100 eFt**

Műszaki ellenőrzés: **699 eFt**

Lebonyolítás: **2.540 eFt**

Csapadékvíz-elvezetés vízjogi engedélyezés igazgatási szolgáltatási díja **100 eFt**

**Összesen: 41.439 eFt**

A kivitelezés és egyéb tevékenységek megvalósítására az Önkormányzat 2014. évi Költségvetése beruházási kiadások előirányzatában szereplő 9.406 eFt, valamint a zalaszentgróti regionális szennyvízrendszeren Zalaszentgrót város rendelkezésére álló fejlesztési forrás (koncessziós díj) 32.033 eFt összegben nyújt fedezetet.

A Gazdasági és Városfejlesztési Bizottság az előterjesztést a 2014. március 20-i ülésén megtárgyalta, a 20/2014. (III. 20.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg, majd azt követően fogadja el az alábbi határozati javaslatot.

**Határozati javaslat:**

1. Zalaszentgrót Város Önkormányzatának Képviselő-testülete úgy dönt, hogy a 2014. évi Költségvetésében jóváhagyott, a Katalin lakótelep szennyvíz – és csapadékvíz elvezetés projekt megvalósításának lebonyolításával - mely magában foglalja a kivitelezésre vonatkozó ajánlati feltételek és ajánlati felhívás elkészítését, az ajánlatadók kérdéseinek megválaszolását, a beruházásra irányuló közbeszerzési eljárás lebonyolítását, a szerződések előkészítését, az építési munkaterület átadását kivitelező részére, valamint a tervező, a kivitelező és a műszaki ellenőr tevékenységének összehangolását – az Aquazala Kft-t (8790 Zalaszentgrót, Mező Fu. u. 27.) bízza meg bruttó 2.540.000 Ft megbízási díjért.

A műszaki ellenőri feladatok elvégzésével a HYDRO-ÉP Kft.-t (9700 Szombathely, Vépi u. 11.) bízza meg bruttó 698.500 Ft vállalkozói díjért.

Felkéri a polgármester a szerződések aláírására.

**Határidő:** 2014. április 30.

**Felelős:** Baracskai József polgármester

Dr. Simon Beáta jegyző

1. Zalaszentgrót Város Önkormányzatának Képviselő-testülete a Katalin lakótelep szennyvíz – és csapadékvíz elvezetés projekt közbeszerzésének lefolytatásához a közbeszerzésekről szóló 2011. évi CVIII. tv. 22.§.1. bekezdésének megfelelő felelősségi rendjét az 1. számú melléklet szerinti tartalommal fogadja el.

**Határidő:** 2014. március 27..

**Felelős:** Baracskai József polgármester

Dr. Simon Beáta jegyző

**Zalaszentgrót**, 2014. március 17.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző

1. számú Melléklet

Zalaszentgrót Város Önkormányzata „Katalin lakótelep szennyvíz és csapadékvíz elvezetés kivételezése” beszerzésére vonatkozó közbeszerzési eljárásának belső felelősségi rendje

|  |  |  |
| --- | --- | --- |
| a.) | Eljárás fajtája | Kbt. 122. § (7) a) szerinti hirdetmény közzététele nélküli tárgyalás nélküli  (építési beruházás) |
| b.) | Eljárás megindításának időpontja | 2014. április |
| c.) | Szakmai előkészítő munkacsoport tagjai | Eljáró személy: Aquazala Kft. Volencsik Zsolt  (közbeszerzés tárgya szerinti közbeszerzési szakértő)  Témafelelős: Halászné Dukai Ágota műszaki osztályvezető  Pénzügyi-gazdasági szakember: Ujvári Éva pénzügyi osztályvezető  Jogi szakember: Dr. Simon Beáta jegyző |
|  | **Eljárási cselekmények** | **Javaslat a felelős személyre és szervezetre** |
| 1. Bazs | Ajánlattételi felhívás és dokumentáció összeállítása a munkacsoport előkészítése alapján | Eljáró személy: Aquazala Kft. Volencsik Zsolt  (közbeszerzés tárgya szerinti közbeszerzési szakértő) |
| 1. 2. | Ajánlattételi felhívás és dokumentáció jóváhagyása | Baracskai József polgármester |
| 3 | Ajánlat(tétel)i felhívás hirdetmény megküldése, valamint a dokumentáció rendelkezésre bocsátása | Eljáró személy: Aquazala Kft. Volencsik Zsolt  (közbeszerzés tárgya szerinti közbeszerzési szakértő |
| 4. | Ajánlatok bontásánál jelen lévő személyek | Eljáró személy: Aquazala Kft. Volencsik Zsolt  (közbeszerzés tárgya szerinti közbeszerzési szakértő)  Témafelelős: Halászné Dukai Ágota műszaki osztályvezető |
| 5. | Ajánlatok elbírálása, döntés-előkészítő javaslat készítése (kizárás, érvénytelenné nyilvánítás, nyertes ajánlattevő kiválasztása) | Eljáró személy: Aquazala Kft. Volencsik Zsolt  (közbeszerzés tárgya szerinti közbeszerzési szakértő)  Témafelelős: Halászné Dukai Ágota műszaki osztályvezető  Pénzügyi-gazdasági szakember: Ujvári Éva pénzügyi osztályvezető  Jogi szakember: Dr. Simon Beáta jegyző |
| 6. | A közbeszerzési eljárást lezáró döntés meghozatala | Baracskai József  polgármester |
| 7. | Összegzés és Tájékoztató az eljárás eredményéről elkészítése megküldése ajánlattevőknek, szükséges adatszolgáltatások megtétele | Eljáró személy: Aquazala Kft. Volencsik Zsolt  (közbeszerzés tárgya szerinti közbeszerzési szakértő) |
| 8. | Szerződéskötés előkészítése | Eljáró személy: Aquazala Kft. Volencsik Zsolt  (közbeszerzés tárgya szerinti közbeszerzési szakértő)  Témafelelős: Halászné Dukai Ágota műszaki osztályvezető  Pénzügyi-gazdasági szakember: Ujvári Éva pénzügyi osztályvezető  Jogi szakember: Dr. Simon Beáta jegyző |
| 9. | Szerződés aláírása | Baracskai József polgármester |

Zalaszentgrót, 2014. március 17.

|  |  |
| --- | --- |
| …………………………………………….  Dr. Simon Beáta jegyző  Zalaszentgróti Közös Önkormányzati Hivatal | …………………………………………….  Ujvári Éva pénzügyi osztályvezető  Pénzügyi-gazdasági szakember: |

|  |  |
| --- | --- |
| ………………………………………………  Volencsik Zsolt eljáró személy  Aquazala Kft.  (közbeszerzési tárgya szerinti közbeszerzési szakértő) | ……………………………………………..  Halászné Dukai Ágota műszaki osztályvezető  témafelelős |